b'\n_START_ARTICLE_\nEslingas\n_START_PARAGRAPH_\nEslingas (liuks. \xc3\x89islek) \xe2\x88\x92 Liuksemburgo regionas, apimantis \xc5\xa1iaurin\xc4\x99 \xc5\xa1alies dal\xc4\xaf._NEWLINE_Eslingas u\xc5\xbeima 32\xc2\xa0% Liuksemburgo teritorijos; likusi\xc4\x85 \xc5\xa1alies dal\xc4\xaf u\xc5\xbeima pie\xc4\x8diau esantis Gutlandas. Eslingo regionas yra kalvotas, jame auga dideli lapuo\xc4\x8di\xc5\xb3 mi\xc5\xa1kai \xe2\x88\x92 \xc4\x85\xc5\xbeuolynai ir bukynai. Beveik visos auk\xc5\xa1\xc4\x8diausios Liuksemburgo kalvos yra Eslinge, ypa\xc4\x8d \xc5\xa1iaurin\xc4\x97je ir \xc5\xa1iaur\xc4\x97s vakarin\xc4\x97je dalyje, prie Belgijos ir Vokietijos pasienio. Kalvos i\xc5\xa1rai\xc5\xbeytos vaizdingais upi\xc5\xb3 sl\xc4\x97niais._NEWLINE_Eslingas yra retai apgyvendintas. Jame tik keli didesni miestai, i\xc5\xa1 kuri\xc5\xb3 tik Vilcas turi daugiau kaip 2000 gyventoj\xc5\xb3._NEWLINE_Eslingas pasi\xc5\xbeymi ir vaizdingais kaimeliais, esan\xc4\x8diais kalv\xc5\xb3 \xc5\xa1laituose, kurie pritraukia didel\xc4\xaf skai\xc4\x8di\xc5\xb3 turist\xc5\xb3.'